Eduard Hermann (käija)

pisi|Eduard Hermann
Eduard Hermann (28. juuni/10. juuli (ukj) 1887 Sootaga vald, Äksi kihelkond, Tartumaa – 8. veebruar 1960 Chatswood, Uus-Lõuna-Wales, Austraalia) oli Venemaa ja Eesti kergejõustiklane (käija) ning poksija.

Ta alustas sportimist Tartus (hilisemas spordiseltsis Aberg)."Tartu Kalevi juubelivõistlused. Tartul veerandsada aastat sportlist minevikku. Elav konkurents ja head saavutused pidupäeval". Eesti Spordileht nr 32, 3. september 1926. Lk 5

Ta sõdis Venemaa eest Esimeses maailmasõjas, kuid sattus novembris 1914 Saksamaale sõjavangi."Spordimees Eduard Hermann". Postimees nr 171, 12. august (vkj 30. juuli) 1915. Lk 3 

Käijana
Ta osales Venemaa eest 1912. aastal Stockholmi olümpiamängude kergejõustikuvõistlusel 10 km käimises, kus ta katkestas võistluse.Eduard Hermanni sporditulemused 

Ta osales Eesti eest 1920. aastal Antwerpeni olümpiamängude kergejõustikuvõistlusel 3000 meetri ja 10 km käimises, kuid diskvalifitseeriti mõlemal distantsil ebapuhta käigu tõttu.

Poksijana
Ta alustas poksimist 1920. aastal Tallinna "Spordis", kus tema treener oli Arkadi Harlampijev. 

Ta on esimene Eestis, kes põhjalikumalt kirjutas poksi ajaloost ning tehnikast ning ta on seega poksi teadusliku käsitluse üks teerajajaid Eestis.

Ta kuulus Spordi meeskonda selle esimesel avalikul võistlusel, kohtumisel 1. oktoobril 1921 Helsingi Poksiklubiga (see oli ka helsinglaste esimene avalik võistlus üldse). Ta kaotas keskkaalus (kuni 160 naela ehk 72,6 kg) oma kohtumise Helsingi Poksiklubi esindajale Tallqvistile.

Hilisem elukäik
Aastal 1926 siirdus elama Austraaliasse. Töötas algul Eesti sisserändajatest moodustatud maa- ja metsatööbrigaadi juhina"Eesti poksimeister cowboyks Austraalias". Eesti Spordileht nr 5, 4. veebruar 1927. Lk 1, hiljem oli farmer. 

Artikleid
Ed. Herman. "Rusikavõitlus". Eesti Spordileht nr 6, 31. juuli 1920. Lk 5–7
Ed. Hermann. "Lühikesed näpunäited algajatele Bokseritele". Eesti Spordileht nr 7, 19. september 1920. Lk 5–6

Viited

Kirjandus
Rein Pajur. "Poksi lugu". Tallinn 2009. Lk 173
Eduard Tinn. "Lurichi jälgedes. Eesti sport tsaariajast tänapäevani". Tallinn 2017. Lk 166

Välislingid

Eduard Hermanni sporditulemused
 Tallinna "Spordi" esimeste poksikursuste lõpetajad ja avavõistlustest osavõtjad. Keskel on võistluste kohtunikekogu – Edgar Klumberg, Arkadi Harlampijev ja Eduard Hermann, kohtunikest vasakul istub noorim kursuslane Peeter Matsov, Harlampijevi selja taga seisab Nikolai Matsov. Tallinn, 27. august 1921. Eesti Rahvusarhiivi Filmiarhiivi fotokogu, EFA.259.0-68989


Kategooria:Venemaa käijad
Kategooria:Esimese maailmasõja veteranid Eestis
Kategooria:Eesti käijad
Kategooria:1920. aasta suveolümpiamängudel osalejad
Kategooria:Eesti poksijad
Kategooria:Eestlased Austraalias
Kategooria:Sündinud 1887
Kategooria:Surnud 1960